श्रीकृष्णा बी.डी.ओ कै कहब बाय कि वृद्धा पेंशन मिलै कै बहुत शर्त बाय लाभार्थी का साठ साल कै हुवय का चाही, बीपीएल सूची मा नाम हुवय, आय प्रमाणपत्र तहसील से छियालिस हजार रुपया कै हुवय का चाही, बैंक खाता नंबर अउर आधार कार्ड के साथ ऑनलाइन पेंशन हुवय का चाही ।
फैजाबाद जिला के ब्लाक तारून गांव बरौली मा बुजुर्ग नजरें पेंशन कै राह देखत अहैं।
लगभग सत्तर वर्षीय रामसेवक कै कहब बाय कि पांच महीना होइगा विकास भवन मा फ़ार्म भरे अबहीं तक पेंशन नाय मिली। संतराम कै कहब बाय की कऊनौ भी योजना आवाथै तौ हमरे सबका मिलत नाय न पेंशन मिलै। गंगाजल देवी कै कहब बाय कि कइव बार कागज़ बनवाय के जमा करेन नाय बना। प्रधान कहाथे कि सूची मा नाम नाय बाय।
मनइन के समस्या पै प्रधान प्रतिनिधि दुर्गा प्रसाद कै कहब बाय की कुछ मनई छूटिगा बाटे दस पंद्रह दिन के अन्दर मा सबकै फ़ार्म भेजवाय जाए।
रिपोर्टर-कुमकुम यादव
Published on Jan 10, 2018
awa_Deva bho_Deva awa_Deva awa_Deva mai_Deva eng_Latn